Diari Oficial de la Generalitat Valenciana


Sumari del DOGV 5124, del 28-10-2005 (2005/11309)

Informació pública de la ampliació de l'àmbit de l'alternativa tècnica del programa d'actuació integrada de la unitat d'execució única del sector el Raconet de Artana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5124

Data del DOGV
:   28-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11191


Organisme emissor
:   Ajuntament d'Artana

Tipus de document
:   Anunci

Informació pública de la ampliació de l'àmbit de l'alternativa tècnica del programa d'actuació integrada de la unitat d'execució única del sector el Raconet de Artana. [2005/Q11274]
  
L'Ajuntament d'Artana, amb domicili a Artana (Castelló), plaça de l'Ajuntament, número 1, codi postal 12218, a l'empara del que disposen els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, fa públic que s'ha presentat davant l'Ajuntament d'Artana la següent alternativa tècnica de programa per al desenvolupament d'actuació integrada per part de la mercantil que seguidament es dirà, formulada en competència amb la inicial exposada al públic per la mercantil Iniciativas Porta Espadán, SL, per al sector el Raconet d'Artana, mitjançant un anunci inserit en el Diari Oficial de la Generalitat Valenciana, número 5.036, de data 27 de juny de 2005:
  
Alternativa tècnica de programa d'actuació integrada de la unitat d'execució única del sector el Raconet d'Artana, formulada per la mercantil Hogar y Jardín, SA, amb domicili a Castelló de la Plana, avinguda del Mar, número 34, i codi d'identificació fiscal Z71244071, presentada davant l'Ajuntament d'Artana en data 16 d'agost de 2005, registre d'entrada número 1.134.
  
Esta alternativa tècnica de programa per al desenvolupament d'actuació integrada té per objecte la programació dels terrenys inclosos al sector el Raconet d'Artana, per bé que amplia l'àmbit de l'alternativa tècnica inicial del sector que va iniciar el procediment.
  
Per això, este ajuntament sotmet a informació pública l'ampliació de l'àmbit de programació de l'alternativa tècnica de programa formulada en competència amb la inicial. Qualsevol persona podrà, dins del termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana, comparéixer en este ajuntament per a consultar la documentació presentada i presentar davant l'ajuntament tant al·legacions com alternatives tècniques en competència, per bé que circumscrites exclusivament a l'àmbit ampliat o part d'ell susceptible de programació autònoma, dins del termini d'exposició al públic.
  
Durant els cinc dies següents al de finalització del termini d'informació pública, es podran presentar proposicions juridicoeconòmiques per a executar qualsevol de les alternatives presentades amb referència exclusivament a l'àmbit ampliat.
  
Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta de la sotmesa a informació pública mitjançant el present anunci i en presta caució.
  
Es fa saber que esta publicació es realitza igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de notificació als titulars desconeguts o amb domicili ignorat, o a aquells que, intentada la notificació, no s'haguera pogut practicar.